EkBass/fiwiki-20250220-pages-articles huggingface dataset:
Viljami Jokirinne

Viljami Jokirinne (s. 26. marraskuuta 2003 Nokia) on suomalainen jääkiekkopuolustaja, joka edustaa SM-liigajoukkue Hämeenlinnan Pallokerhoa. == Ura == Jokirinne on Lempäälän Kisan kasvatti. Kaudeksi 2019–2020 hän siirtyi Tapparan C-nuoriin, mutta Jokirinne vietti kautensa suurimmaksi osaksi kuitenkin lainalla LeKin C-nuorissa, jossa hän voitti C-nuorten Suomi-sarjan pronssia. Jokirinne pelasi lainalla myös LeKin ja Kooveen U17-joukkueissa. Kaudeksi 2019–2020 hän siirtyi Tampereen Ilveksen B2-nuoriin. Jokirinne voitti tehoilla 18+47=65 koko B2-nuorten SM-sarjan piste- ja syöttöpörssin. Kaudella 2021–2022 hän voitti seuran U20-joukkueen sisäisen piste- ja syöttöpörssin tehoilla 9+22=31. Kaudella 2022–2023 Jokirinne toimi Ilveksen varakapteenina. Kaudeksi 2023–2024 Jokirinne siirtyi vuoden mittaisella sopimuksella Mestis- joukkue Forssan Palloseuraan. Hän pelasi siellä tulokaskaudellaan runkosarjassa 32 ottelua tehopistein 3+14=17, joilla Jokirinne oli joukkueen tehokkain puolustaja ja jakoi sisäisen pistepörssin kolmannen sijan kesken kauden Unkariin siirtyneen Janne Laakkosen kanssa. Mestiskarsinnoissa hän teki viidessä ottelussa tehot 1+2=3. FPS:n kausi päättyi putoamiseen Suomi-sarjaan. Jokirinne pelasi kauden aikana myös kolme ottelua lainalla Hämeenlinnan Pallokerhon U20-joukkueessa. Jokirinne siirtyi kaudeksi 2024–2025 1+2-vuotisella sopimuksella HPK:n SM-liigajoukkueeseen. Hän teki liigadebyyttinsä runkosarjan avauskierroksella 10. syyskuuta 2024 vieraissa Mikkelin Jukureita vastaan. Jokirinne merkittiin HPK:n kakkospuolustajapariin Petteri Nikkilän viereen. Hän sai ottelussa jääaikaa 14.37 minuuttia ja Jokirinne sai myös kakkossyöttöpisteen Heikki Huttusen tekemään maaliin. Hän sai myös yhden kahden minuutin jäähyn kiinnipitämisestä. Ensimmäisen SM- liigamaalinsa Jokirinne teki 25. tammikuuta 2025 Tapparaa vastaan ottelun ensimmäisessä vaihdossaan ajassa 37.01. Hänen peliaikansa ottelussa jäi kuitenkin vain 1.54 minuuttiin. Juha ja Jorma Jäntti valitsivat Jokirinteen ottelun Alumnien tähtien ykköstähdeksi. == Muuta == Jokirinteen isoveli Verneri pelaa hyökkääjänä II-divisioonajoukkue Heinolan Peliitoissa. Veljekset pelasivat junioreina joukkuetovereina LeKissä. == Tilastot == 2020–2021 Ilves U20-SM 4 0 0 0 0 – – – – – 2021–2022 Ilves U20-SM 43 9 22 31 28 – – – – – 2022–2023 Ilves (A) U20-SM 38 9 16 25 2 – – – – – 2023–2024 FPS Mestis 32 3 14 17 12 – – – – – HPK U20-SM 3 1 1 2 0 – – – – – 1 kausi yhteensä Mestis 32 3 14 17 12 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Hämeenlinnan Pallokerhon pelaajat Luokka:Vuonna 2003 syntyneet Luokka:Elävät henkilöt
Fylakí

Fylakí () on Kreikan kylä, joka sijaitsee Kreetan saarella. Se kuuluu hallinnollisesti Apokóronasin kuntaan, Chanián alueyksikköön ja Kreetan alueeseen. Kylän väkiluku on 26 (2021). Fylakín kylä sijaitsee linnuntietä noin neljä kilometriä sisämaahan saaren pohjoisrannikosta, noin 26 kilometriä länsilounaaseen Réthymnosta ja noin 49 kilometriä kaakkoon Chaniásta. Se on rakennettu noin 100 metrin korkeuteen merenpinnasta laskettuna. Fylakí muodostaa myös laajemman kyläyhdyskunnan (Δημοτική Κοινότητα Φυλακής, Dimotikí Koinótita Fylakís), johon kuuluu varsinaisen Fylakín kylän lisäksi Drámian kylä. Koko yhdyskunnan väkiluku on 311 (2021). == Lähteet == Luokka:Apokóronas Luokka:Kreetan kylät
Goúdouras

Goúdouras () on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 283 (2021). Goúdourasin kylä sijaitsee Kreetan etelärannikolla eli Libyanmeren rannalla Goúdourasin niemellä noin 43 kilometriä etelään Siteían kaupungista ja noin 74 kilometriä kaakkoon Ágios Nikólaoksesta. Se on osa Apídian kyläyhdyskuntaa. Goúdourasin pääelinkeino on maanviljelys, ja siellä on paljon kasvihuoneita. Kylässä on noin 1,2 kilometriä pitkä ranta. == Lähteet == == Aiheesta muualla == Luokka:Kreetan kylät Luokka:Siteía
Íni

Íni (, ) on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 237 (2021). Ínin kylä sijaitsee Kreetan keskiosissa noin 37 kilometriä eteläkaakkoon Iraklionista. Se on rakennettu noin 230 metrin korkeuteen merenpinnasta laskettuna. Antiikin aikana nykyisen kylän lähellä sijaitsi oletettavasti Arkadesin kaupunki. Íni muodostaa myös laajemman kyläyhdyskunnan (Δημοτική Κοινότητα Ινίου, Dimotikí Koinótita Iníou), johon kuuluvat varsinaisen Ínin kylän lisäksi kylät Machairá ja Monastiráki. Koko yhdyskunnan väkiluku on 421 (2021). == Lähteet == == Aiheesta muualla == Luokka:Kreetan kylät Luokka:Minóa Pediáda
Ini

Ini voi viitata seuraaviin: * Ini I, Merhotepre Ini, Egyptin 13. dynastian faarao * Ini (700-luku eaa.), Egyptin 23. dynastian faarao * Íni, kylä Kreetan saarella Minóa Pediádan kunnassa Iraklionin alueyksikössä Kreikassa * Ini, georgialaisten aakkosten kirjain.
Kámpoi

Kámpoi () on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 92 (2021). Kámpoin kylä sijaitsee Kreetan läntisissä sisäosissa noin 20 kilometriä eteläkaakkoon Chanián kaupungista. Se on rakennettu pienelle tasangolle Lefká Óri -vuoriston pohjoisosassa. Kámpoi muodostaa myös laajemman kyläyhdyskunnan (Δημοτική Κοινότητα Κάμπων, Dimotikí Koinótita Kámpon), johon kuuluvat varsinaisen Kámpoin kylän lisäksi kylät Madaró ja Tsakístra. Koko yhdyskunnan väkiluku on 134 (2021). == Lähteet == Luokka:Chaniá Luokka:Kreetan kylät
Káto Kastellianá

Káto Kastellianá () tai vain Kastellianá () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 220 (2021). Káto Kastellianán kylä, suomeksi ”Ala-Kastellianá”, sijaitsee Kreetan eteläisissä keskiosissa noin 45 kilometriä etelään Iraklionista. Se on rakennettu Asteroúsia-vuorten rinteeseen Kásteloksen kukkulan juurelle. Kukkulalla sijaitsi antiikin aikana Priansoksen kaupunki. Nykyinen kylä on syntynyt venetsialaisella ajalla, jolloin samalla kukkulalla sijaitsi Belvederen linna. Kylän tärkeimmät kirkot on omistettu Pyhälle Marinalle (Agía Marína) ja Neitsyt Marialle (Panagía). Kastellianá muodostaa myös laajemman kyläyhdyskunnan (Δημοτική Κοινότητα Καστελλιανών, Dimotikí Koinótita Kastellianón), joka käsittää Káto Kastellianán kylän lisäksi kylät Áno Kastellianá (”Ylä-Kastellianá”), Favrianá, Fílippoi ja Tsoútsouros. Koko yhdyskunnan väkiluku on 479 (2021). == Lähteet == Luokka:Kreetan kylät Luokka:Minóa Pediáda
Káto Kryá

Káto Kryá () on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 23 (2021). Káto Kryán kylä, suomeksi ”Ala-Kryá”, sijaitsee Kreetan itäosassa noin 20 kilometriä lounaaseen Siteían kaupungista ja noin 67 kilometriä itäkaakkoon Ágios Nikólaoksesta. Se on osa Kryán kyläyhdyskuntaa, johon kuuluu myös muun muassa läheinen Epáno Kryán (”Ylä-Kryá”) kylä. == Lähteet == == Aiheesta muualla == Luokka:Kreetan kylät Luokka:Siteía
Anton Rovner

Anton Arkadjevitš Rovner (; s. 28. kesäkuuta 1970 Moskova) on venäläis- yhdysvaltalainen säveltäjä ja musiikkitieteilijä.Anton Rovner Three Essential Elements, viitattu 11.9.2024 Ровнер Антон Аркадьевич Московская консерватория, viitattu 11.9.2024 Rovner syntyi kirjailijaperheeseen Moskovassa ja loikkasi vanhempineen Yhdysvaltoihin vuonna 1974. Hän sai Juilliard Schoolin korkeakoulutukseen valmentavalla osastolla sävellysopetusta Andrew Thomasilta. Sitten hän opiskeli Juilliard Schoolissa Milton Babbittin johdolla. Rovner sai musiikin kandidaatin arvon vuonna 1991 ja musiikin maisterin arvon vuonna 1993. Vuosina 1989–1990 hän oli opiskelijavaihdossa Moskovan konservatoriossa, jossa häntä opetti sävellyksessä Nikolai Sidelnikov ja musiikin teoriassa Juri Holopov. Rovner oli vuosina 1993–1997 Bridge-nykymusiikkikonserttisarjan taiteellinen johtaja New Yorkissa. Hän opiskeli vuosina 1994–1997 Rutgersin yliopistossa Charles Wuorisen johdolla ja väitteli filosofian tohtoriksi. Rovner muutti joulukuussa 1997 takaisin Moskovaan. Hänen teoksiaan on esitetty lukuisissa Venäjän kaupungeissa, Ukrainassa, Moldovassa, Romaniassa, Ranskassa, Saksassa, Suomessa, Etelä-Koreassa ja Venezuelassa. Rovner hyväksyttiin Venäjän säveltäjäliiton jäseneksi vuonna 2001. Hän aloitti opettamisen Moskovan konservatoriossa vuonna 2002. Moskovassa Valentina Holopovan johdolla suorittamistaan musiikkitieteellisistä opinnoista hän valmistui vuonna 2011 tutkielmallaan Sergei Protopopovista. Rovner on kirjoittanut musiikkiaiheisiin lehtiin Venäjällä, Yhdysvalloissa, Kanadassa, Azerbaidžanissa ja Ukrainassa. == Lähteet == Luokka:Venäläiset säveltäjät Luokka:Venäläiset musiikkitieteilijät Luokka:Yhdysvaltalaiset säveltäjät Luokka:Yhdysvaltalaiset musiikkitieteilijät Luokka:Vuonna 1970 syntyneet Luokka:Elävät henkilöt
Gratangenin kirkko

Gratangenin kirkko () on Gratangenin kunnassa Norjassa sijaitseva betonikirkko vuodelta 1971. ==Lähteet== ==Aiheesta muualla== Luokka:Norjan kivikirkot Luokka:Gratangen
Kerásia (Iraklion)

Kerásia () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 134 (2021). Kerásian kylä sijaitsee Kreetan keskiosissa Ída- eli Psiloreíris-vuoren itäpuolella noin 25 kilometriä lounaaseen Iraklionin kaupungista. Se on rakennettu noin 340 metrin korkeuteen merenpinnasta laskettuna. Kylä mainitaan ensimmäisen kerran venetsialaisaikaisissa lähteissä vuonna 1583. Sen tärkeimmät kirkot on omistettu Pyhälle Georgiokselle (Ágios Geórgios) ja Neitsyt Marialle Elävöittävälle lähteelle (Zoodóchos Pigí). Kerásia muodostaa myös laajemman kyläyhdyskunnan (Δημοτική Κοινότητα Κερασίων, Dimotikí Koinótita Kerasíon), johon kuuluu varsinaisen Kerásian kylän lisäksi Néo Veneráton kylä. Koko yhdyskunnan väkiluku on 257 (2021). == Lähteet == Luokka:Iraklion Luokka:Kreetan kylät
Grimstadin kirkko

Grimstadin kirkko () on Grimstadin kunnassa Norjassa sijaitseva puinen ristikirkko vuodelta 1881. ==Kuvia== Grimstad kirke T194 01 0121.jpg|Kirkkosali ==Lähteet== ==Aiheesta muualla== Luokka:Norjan puukirkot Luokka:Grimstad
Kontópoula

Kontópoula () on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 47 (2021). Kontópoulan kylä sijaitsee Kreetan läntisissä sisäosissa noin 13 kilometriä eteläkaakkoon Chanián kaupungista. Kontópoula muodostaa myös laajemman kyläyhdyskunnan (Δημοτική Κοινότητα Κοντοπούλων, Dimotikí Koinótita Kontopoúlon), johon kuuluu varsinaisen Kontópoulan kylän lisäksi Katochórin kylä. Koko yhdyskunnan väkiluku on 164 (2021). == Lähteet == Luokka:Chaniá Luokka:Kreetan kylät
Aleksandar Pavlović (jalkapalloilija)

Aleksandar Pavlović (s. 3. toukokuuta 2004 München) on saksalainen jalkapalloilija, joka edustaa Bundesliigassa pelaavaa Bayern Müncheniä. Pelipaikaltaan Pavlović on puolustava keskikenttäpelaaja. Hän pelaa myös Saksan jalkapallomaajoukkueessa. == Seurajoukkueessa == Pavlović on Bayern Münchenin kasvatti. Hän debytoi Bundesliigassa lokakuussa 2023 ottelussa Darmstadtia vastaan. Ensimmäisen maalinsa Bundesliigassa Pavlović teki tammikuussa 2024 Augsburgin verkkoon. Debyyttikaudellaan Bundesliigassa hän pelasi 19 ottelua onnistuen maalinteossa kahdesti. == Maajoukkueessa == Alle 20-vuotiaiden tasolla Saksaa edustanut Pavlović teki debyyttinsä Saksan jalkapallomaajoukkueessa kesäkuussa 2024 harjoitusottelussa Ukrainaa vastaan. Ensimmäinen maali syntyi saman vuoden syyskuussa Kansojen liigan A-liigan ottelussa Unkaria vastaan. == Muuta == Pavlovićin isä on serbialainen ja äiti saksalainen.https://onefootball.com/en/news/debutant-aleksandar-pavlovic- discusses-maiden-germany-nomination-39204475 == Lähteet == Luokka:Saksalaiset jalkapalloilijat Luokka:Vuonna 2004 syntyneet Luokka:Elävät henkilöt
Fjæren kirkko

Fjæren kirkko () on Grimstadin kunnassa Norjassa sijaitseva kivinen pitkäkirkko 1100-luvulta. ==Kuvia== Grimstad 036.jpg|Kirkkosali ==Lähteet== ==Aiheesta muualla== Luokka:Norjan kivikirkot Luokka:Grimstad
Koutouloufári

Koutouloufári () on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Kylän väkiluku on 356 (2021). Koutouloufárin kylä sijaitsee linnuntietä noin 1,2 kilometriä sisämaahan Kreetan pohjoisrannikosta ja Liménas Chersonísoun kaupungista, ja noin 27 kilometriä itään Iraklionista. Se on rakennettu Pyrgiá-vuoren rinteeseen noin 90–100 metrin korkeuteen merenpinnasta laskettuna. Koutouloufári on kasvanut käytännössä yhteen lännenpuoleisen Piskopianón kylän kanssa. Kummatkin ovat osa Liménas Chersonísoun kaupunkiyhdyskuntaa. Varhaisin maininta kylästä on venetsialaisaikaisissa lähteissä vuonna 1577 nimellä Calafari Metochio. Myöhemmin se esiintyy myös nimellä Cutrufari. Kylän pääkirkko on tehty 1300-luvulle ajoittuvasta kirkosta 1800-luvulla ja omistettu Pyhälle Basileiokselle (Ágios Vasíleios). == Lähteet == == Aiheesta muualla == Luokka:Chersónisos Luokka:Kreetan kylät
Eiden kirkko (Grimstad)

Eiden kirkko () on Grimstadin kunnassa Norjassa sijaitseva puinen ristikirkko vuodelta 1795. ==Lähteet== ==Aiheesta muualla== Luokka:Norjan puukirkot Luokka:Grimstad
Eiden kirkko

Eiden kirkko voi tarkoittaa seuraavia: * Eiden kirkko, kirkko Grimstadin kunnassa Norjassa * Eiden kirkko, kirkko Hustadvikan kunnassa Norjassa
Kroústas

Kroústas () on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 415 (2021). Kroústasin kylä sijaitsee Kreetan itäosassa noin 14 kilometriä lounaaseen Ágios Nikólaoksen kaupungista. Se on rakennettu noin 540 metrin korkeuteen merenpinnasta laskettuna. Kroústas muodostaa oman kyläyhdyskuntansa (Δημοτική Κοινότητα Κρούστα, Dimotikí Koinótita Kroústa), johon ei kuulu muita asutuksia. == Lähteet == == Aiheesta muualla == Luokka:Ágios Nikólaos Luokka:Kreetan kylät
Kryá

Kryá () on Kreikan kyläyhdyskunta (virallisesti Δημοτική Κοινότητα Κρυών, Dimotikí Koinótita Kryón), joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kyläyhdyskunnan väkiluku on 97 (2021). Kryán kyläyhdyskunnan kylät sijaitsevat Kreetan itäosassa noin 20 kilometriä lounaaseen Siteían kaupungista ja noin 67 kilometriä itäkaakkoon Ágios Nikólaoksesta. Kyläyhdyskuntaaan kuuluvat kylät Dáfni, Epáno Kryá, Káto Kryá, Ríza ja Skordílo. Paikalliset selittävät nimen Kryá tulevan seudun ilmaston kylmyydestä (κρύο, krýo) talvella. Kyläyhdyskunta mainitaan venetsialaisaikaisissa lähteissä vuonna 1583 nimellä Cria. == Lähteet == Luokka:Kreetan kylät Luokka:Siteía
Landvikin kirkko

Landvikin kirkko () on Grimstadin kunnassa Norjassa sijaitseva puinen ristikirkko vuodelta 1825. ==Lähteet== ==Aiheesta muualla== Luokka:Norjan puukirkot Luokka:Grimstad
Kypárissos (Iraklion)

Kypárissos () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 272 (2021). Kypárissoksen kylä sijaitsee Kreetan keskiosissa noin 25 kilometriä etelälounaaseen Iraklionin kaupungista. Se on rakennettu noin 220 metrin korkeuteen merenpinnasta laskettuna. Kypárissos muodostaa myös laajemman kyläyhdyskunnan (Δημοτική Κοινότητα Κυπαρίσσου, Dimotikí Koinótita Kyparíssou), johon kuuluvat varsinaisen Kypárissoksen kylän lisäksi kylät Galéni, Kalós, Karkadiótissa ja Roukáni. Koko yhdyskunnan väkiluku on 733 (2021). == Lähteet == Luokka:Iraklion Luokka:Kreetan kylät
Fevikin kirkko

Fevikin kirkko () on Grimstadin kunnassa Norjassa sijaitseva puukirkko vuodelta 1970. ==Lähteet== ==Aiheesta muualla== Luokka:Norjan puukirkot Luokka:Grimstad
Límnes

Límnes (, ) on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 346 (2021). Límnesin kylä sijaitsee Mirampéllon tasangon laidalla Kreetan itäosassa noin kymmenen kilometriä luoteeseen Ágios Nikólaoksen kaupungista. Límnes muodostaa myös laajemman kyläyhdyskunnan (Δημοτική Κοινότητα Λιμνών, Dimotikí Koinótita Limnón), johon kuuluvat varsinaisen Límnesin kylän lisäksi kylät Agía Pelagía, Ágios Ioánnis, Drákos, Dýo Prínoi ja Kalós Lákkos. Koko yhdyskunnan väkiluku on 359 (2021). == Lähteet == Luokka:Ágios Nikólaos Luokka:Kreetan kylät
Loúlos

Loúlos () on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 77 (2021). Loúloksen kylä sijaitsee Kreetan läntisissä sisäosissa noin 15 kilometriä etelään Chanián kaupungista. Se on osa Pappadianán kyläyhdyskuntaa. == Lähteet == Luokka:Chaniá Luokka:Kreetan kylät
Loúmas

Loúmas () on Kreikan kyläyhdyskunta (virallisesti Δημοτική Κοινότητα Λούμα, Dimotikí Koinótita Loúma), joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kyläyhdyskunnan väkiluku on 45 (2021). Loúmasin kyläyhdyskunnan kylät sijaitsevat Kreetan itäosassa noin 25 kilometriä pohjoiseen Ágios Nikólaoksen kaupungista. Kyläyhdyskuntaaan kuuluvat kylät Epáno Loúmas, Káto Loúmas, Káto Sélles ja Sélles. == Lähteet == Luokka:Ágios Nikólaos Luokka:Kreetan kylät
Maláxa (kylä)

Maláxa () on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 150 (2021). Maláxan kylä sijaitsee Maláxa-vuoren rinteessä Kreetan länsiosassa noin 13 kilometriä kaakkoon Chanián kaupungista ja linnuntietä noin 2,7 kilometriä etelään Soúdanlahden rannasta. Maláxa muodostaa oman kyläyhdyskuntansa (Δημοτική Κοινότητα Μαλάξας, Dimotikí Koinótita Maláxas), johon ei kuulu muita asutuksia. Kylän lähellä sijaitsevat osmanivallan aikaisen, viimeistään 1860-luvulla rakennetun Maláxan tornin rauniot. Se raunioitui kreikkalaisten vallattua sen Kreetan kansannousun aikaan vuonna 1897. == Lähteet == Luokka:Chaniá Luokka:Kreetan kylät
Kuivaa kyyneleet

Kuivaa kyyneleet on Tuulin kolmas albumi, joka julkaistiin 4. lokakuuta 2024. Albumi sisältää Tuulin vuoden 2024 aikana julkaisemat singlet ”Kevlar”, "Sytkäri", "Lähellä", "Yliajattelen sua" ja "Ekaa kertaa". Albumi debytoi Suomen albumilistan seitsemäntenä. == Kappaleet == # # (feat. Sara Bee) # # # # (feat. Ahti) # # # # == Lähteet == Luokka:Suomalaiset popalbumit Luokka:Vuoden 2024 albumit
Dunja Vejzović

Dunja Vejzović (s. 20. lokakuuta 1943 Zagreb) on kroatialainen oopperalaulaja, joka on äänialaltaan mezzosopraano.Dunja Vejzović Opera.hr, viitattu 11.9.2024 Vejzović, Dunja Hrvatska enciklopedija, viitattu 11.9.2024 Vejzović aloitti uransa Kroatian kansallisteatterissa. Hän esiintyi Staatstheater Nürnbergissä vuosina 1971–1976 ja sitten Oper Frankfurtissa vuoteen 1980 saakka. Vejzović esiintyi kolmessa Bayreuth-festivaalissa Kundryn roolissa Richard Wagnerin oopperassa Parsifal. Vuonna 1982 hän teki La Scalan -debyyttinsä Troijalaisten esityksessä Georges Prêtren johdolla. Metropolitan-oopperassa Vejzović debytoi Venuksen roolissa Tannhäuserin esityksessä, jonka johti James Levine.Dunja Vejzovic, about how it began Cultuur247 25.1.2011, viitattu 11.9.2024 Vejzović on esiintynyt myös muun muassa Salzburgin musiikkijuhlilla ja Carnegie Hallissa. Vuonna 2004 hän teki jäähyväisesiintymisensä näyttämöllä Charlotten roolissa oopperassa Werther Zagrebissa. Vejzović on opettanut Zagrebissa, Grazissa ja vuodesta 2000 Stuttgartin musiikki- ja teatteriyliopistossa. Saksan hallitus myönsi hänelle Bundesverdienstkreuzin. == Lähteet == Luokka:Kroatialaiset oopperalaulajat Luokka:Mezzosopraanot Luokka:Vuonna 1943 syntyneet Luokka:Elävät henkilöt
Speedcar Series Bahrainin toinen Grand Prix 2009

Speedcar Series Bahrainin toinen Grand Prix 2009 oli Speedcar Series -kauden 2008–2009 viides ja viimeinen osakilpailu, joka ajettiin 25.–26. huhtikuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n yhteydessä. ==Tulokset== ===Aika-ajot=== Sija Nro Kuljettaja Talli Aika Ero Lähtöruutu 1 69 Johnny Herbert JMB Racing 2:07.095 1 2 80 Heinz-Harald Frentzen Continental Circus 2:07.148 +0.053 2 3 27 Jean Alesi HPR 2:07.239 +0.144 3 4 20 Vitantonio Liuzzi Union Properties 2:07.556 +0.471 4 5 10 Gianni Morbidelli Palm Racing 2:07.738 +0.643 5 6 13 Damien Pasini JMB Racing 2:08.309 +1.214 6 7 26 Christopher Zöchling Continental Circus 2:08.464 +1.369 7 8 44 David Terrien West-Tec 2:08.558 +1.463 8 9 85 Hasher Al Maktoum Union Properties 2:08.599 +1.504 9 10 21 Chris Buncombe West-Tec 2:08.622 +1.527 10 11 50 Marchy Lee HPR 2:08.690 +1.595 11 12 04 Thomas Biagi Palm Racing 2:08.933 +1.838 12 13 71 Nicolas Navarro Durango 2:09.301 +2.206 13 14 96 Ramez Azzam Scuderia Giudici 2:10.249 +3.154 14 15 32 Marco Cioci Durango 2:11.539 +4.444 15 16 09 Gianni Giudici Scuderia Giudici 2:13.399 +6.304 16 Lähde: === Lauantain kilpailu === Sija Nro Kuljettaja Talli Kierrokset Aika/Keskeytys Lähtöruutu Pisteet 1\. 69 Johnny Herbert JMB Racing 19 40:59.350 1 10 2\. 80 Heinz-Harald Frentzen Team Lavaggi 19 +10.339 2 8 3\. 20 Vitantonio Liuzzi Union Properties 19 +12.545 4 6 4\. 26 Christopher Zöchling Continental Circus 19 +20.396 7 5 5\. 10 Gianni Morbidelli Palm Racing 19 +23.398 5 4 6\. 85 Hasher Al Maktoum Union Properties 19 +25.168 9 3 7\. 13 Damien Pasini JMB Racing 19 +26.539 6 2 8\. 04 Thomas Biagi Palm Racing 19 +34.563 12 1 9\. 71 Nicolas Navarro Durango 19 +39.483 13 10\. 96 Ramez Azzam Scuderia Giudici 19 +46.854 14 11\. 32 Marco Cioci Durango 19 +1:01.776 15 12\. 50 Marchy Lee HPR 18 +1 kierros 11 Kesk. 44 David Terrien West-Tec 12 DNF 8 Kesk. 09 Gianni Giudici Scuderia Giudici 11 DNF 16 Kesk. 21 Chris Buncombe West-Tec 9 DNF 10 Kesk. 27 Jean Alesi HPR 4 DNF 3 Lähde: === Sunnuntain kilpailu === Sija Nro Kuljettaja Talli Kierrokset Aika/Keskeytys Lähtöruutu Pisteet 1\. 20 Vitantonio Liuzzi Union Properties 19 41:02.174 6 10 2\. 04 Thomas Biagi Palm Racing 19 +3.453 1 8 3\. 85 Hasher Al Maktoum Union Properties 19 +4.936 3 6 4\. 71 Nicolas Navarro Durango 19 +10.277 9 5 5\. 10 Gianni Morbidelli Palm Racing 19 +12.117 4 4 6\. 69 Johnny Herbert JMB Racing 19 +12.464 8 3 7\. 21 Chris Buncombe West-Tec 19 +19.899 15 2 8\. 26 Christopher Zöchling Continental Circus 19 +22.644 5 1 9\. 50 Marchy Lee HPR 19 +29.194 12 10\. 27 Jean Alesi HPR 19 +35.462 16 11\. 32 Marco Cioci Durango 19 +44.595 11 12\. 80 Heinz-Harald Frentzen Team Lavaggi 19 +52.811 7 Kesk. 13 Damien Pasini JMB Racing 12 DNF 2 Kesk. 44 David Terrien West-Tec 11 DNF 13 Kesk. 96 Ramez Azzam Scuderia Giudici 7 DNF 10 Kesk. 09 Gianni Giudici Scuderia Giudici 7 DNF 14 Lähde: == Katso myös == * Bahrainin Grand Prix 2009 * Aasian GP2 Bahrainin toinen Grand Prix 2009 == Lähteet == Luokka:Speedcar Series Luokka:Vuoden 2009 moottoriurheilu Luokka:Bahrainin moottoriurheilu
Lappeenrannan saha

Metsä Fibre Lappeenrannan saha on Metsä Fibren omistama sahalaitos Lappeenrannan Suolahden kaupunginosassa Voisalmensaaressa. Sahan perusti Metsäliitto vuonna 1961 nimellä Metsä-Saimaan saha. Sahan entinen nimi on antanut nimen Metsäsaimaankadulle, jonka varrella tehdas sijaitsee. Sahalla työskenteli 70 henkilöä vuonna 2024. Sen päätuotteena on mäntysahatavara, joka soveltuu esimerkiksi puusepänteollisuuteen, rakennusteollisuuteen ja pakkausteollisuuteen. Tuotannosta noin 70 % menee vientimarkkinoille. Sahalle johtaa vanhasta Simola–Lappeenranta-radasta haarautuva raide. Metsä-Saimaan sahaa ei tule sekoittaa Lappeenrannan Kahilanniemessä sijainneeseen Saimaan sahaan, joka toimi alueella 1930-luvulta alkaen. Metsä-Saimaan saha rakennettiin osittain samalle alueelle, jossa sanomalehtimies Carl Gustaf Swanin omistama Hopeavuoreksi kutsuttu huvila sijaitsi. == Katso myös == * Kaukaan tehtaat * Joutsenon sellutehdas * Kaukopään tehtaat ==Lähteet== Luokka: Metsä Fibre Luokka: Lappeenrannan rakennukset ja rakennelmat Luokka: Lappeenrantalaiset yritykset
Kaurila

Kaurila on Tohmajärven kylä Pohjois-Karjalan maakunnassa. Kaurilan kylä sijaitsee Tohmajärven itäosissa, ja sen naapurikyliä ovat Petravaara, Peijonniemi, Patsola ja Niirala. Muskon kylä puolestaan lasketaan kuuluvan osaksi Kaurilaa. Kaurilan eteläreunalla virtaa Tohmajoki, ja kylän lähelta kulkee myös Jänisjoki. Kylän maasto kuuluu Salpauselkämuodostelmaan, ja siellä on jyrkkiä soraharjuja ja monia harjukuopissa olevia lampia. Kaurilan halki kulkee valtatie 9, joka on osa Sinistätietä. Tien vierellä on myös Joensuusta Sortavalaan kulkeva Karjalan rata, joka on enää tavaraliikenteen käytössä. Kaurilan kylässä oli vuonna 2006 vajaa 200 asukasta. Talouksia oli noin 70. Kesäisin kausiasukkaat kasvattavat väestömäärä. Kaurilan asukasluku on vähenemässä, ja väestö on pääosin ikääntyvää. Lapsia ja nuoria on vähän. Kaurilan kansakoulu aloitti 1898 toimintansa. Koulu suljettiin keväällä 1983, ja sinne perustettiin kylätalo. Kylätalon tiloissa on muun muassa koulumuseo, jonka kokoelmissa on muun muassa Kaurilan koulun oppilaan, hiihtäjä Siiri Rantasen kilpailuasu ja hiihtoväleineitä. Rantanen syntyi Kaurilassa, ja kylässä on hänen koulumatkaansa myötäilevä Siirin polku -niminen kuntorata. == Lähteet == Luokka:Tohmajärven kylät
Klässbol

Klässbol on taajama Arvikan kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 309 asukasta vuonna 2021. Klässbolissa toimii pellavakutomo, joka toimittaa pöytäliinoja ja lautasliinoja muun muassa Ruotsin kuningasperheelle. ==Lähteet== ==Aiheesta muualla== Luokka:Ruotsin taajamat Luokka:Arvikan kunta
Gunnarskog

Gunnarskog on taajama Arvikan kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 264 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Arvikan kunta
Foldrøy

Foldrøy tai Folderøy on taajama Bømlon kunnassa Vestlandin läänissä Norjassa. Taajaman pinta-ala on 0,4 neliökilometriä ja asukasluku 378 vuoden 2023 alussa. ==Lähteet== ==Aiheesta muualla== Luokka:Norjan taajamat Luokka:Bømlo
Jessica Rosencrantz

Jessica Rosencrantz (s. 1987) on ruotsalainen maltillisen kokoomuksen poliitikko ja Ruotsin nykyinen EU-ministeri syyskuusta 2024. Hän valmistui ekonomistiksi Tukholman kauppakorkeakoulusta vuonna 2011 ja on istunut valtiopäivillä vuodesta 2010. ==Lähteet== ==Aiheesta muualla== * Jessica Rosencrantz Ruotsin valtiopäivien verkkosivuilla Luokka:Ruotsin ministerit Luokka:Maltillisen kokoomuksen poliitikot Luokka:Ruotsin kansanedustajat Luokka:Vuonna 1987 syntyneet Luokka:Elävät henkilöt
Folke Johansson Ängel

Folke Johansson Ängel (k. 1277) oli Ruotsin arkkipiispa vuosina 1274–1277. Hän puolusti kirkon asemaa kuningasvaltaa vastaan ja suoritti piispanistuimen siirron Vanhasta Uppsalasta Östra Arosiin eli nykyiseen Uppsalaan. ==Lähteet== Luokka:Ruotsin katoliset arkkipiispat Luokka:Vuonna 1277 kuolleet
Aleksandra Streltšenko

Aleksandra Iljinitšna Streltšenko (; 2. helmikuuta 1937 Tšaplyne, Dnipropetrovskin alue, Ukrainan SNT – 2. elokuuta 2019 Moskova, Venäjä) oli venäläinen laulaja.Александра Стрельченко Kino-teatr.ru, viitattu 12.9.2024 Hän tuli tunnetuksi romanssien, kansanlaulujen ja Neuvostoliiton säveltäjien kappaleiden esittäjänä.Биография певицы Александры Стрельченко Tass 2.8.2019, viitattu 12.9.2024 Streltšenkon vanhemmat olivat Ilja (1911–1941) ja Polina Streltšenko (1916–1945). Molempien vanhempiensa kuoltua hän varttui orpokodissa. Streltšenko suoritti opintoja Herzenin pedagogisessa yliopistossa ja työskenteli aluksi ohjaajana esikoulussa. Vuosina 1959–1962 hän työskenteli Lipetskin aluefilharmonikkojen kanssa. Hän opiskeli vuoden ajan laulaja Irma Jaunzemin johdolla ja asui vuodesta 1963 Moskovassa. Streltšenko opiskeli myöhemmin (1976–1980) myös Gnesin-musiikkiakatemiassa. Streltšenko oli vuodesta 1964 lähtien Moskontsertin solisti. Hän alkoi työskennellä myös Estrada-konserttiseuran kansantaiteellisen työpajan taiteellisena johtajana. Streltšenko osallistui Helsingin nuorisofestivaaleihin 1962 ja myöhempiin nuorisofestivaaleihin Sofiassa (1968) ja Bratislavassa (1971). Sofiassa hän voitti tapahtumassa järjestetyn kansainvälisen laulukilpailun. Streltšenkolle myönnettiin Venäjän SFNT:n kunniataiteilijan (1972) ja kansantaiteilijan (1984) arvonimet. Streltšenkon ääntä kuullaan Sergei Bondartšukin elokuvassa Sota ja rauha sekä Nikolai Gubenkon elokuvassa Prišol soldat s fronta. Hän teki yhteistyötä Radion ja television sinfoniaorkesterin ja Valtion venäläisen Osipov-kansanorkesterin kanssa. Vuodesta 2002 Streltšenko johti kansanlaulusolistien osastoa Moskovan kulttuurin ja taiteiden valtionyliopistossa. Hänelle myönnettiin Venäjän kunniamerkki vuonna 2010. Streltšenko istui eri kilpailuissa tuomariston jäsenenä. Hän oli kahdesti naimisissa. == Lähteet == Luokka:Venäläiset laulajat Luokka:Kansanmuusikot Luokka:Vuonna 1937 syntyneet Luokka:Vuonna 2019 kuolleet
Speedcar Series Qatarin Grand Prix 2009

Speedcar Series Qatarin Grand Prix 2009 oli Speedcar Series -kauden 2008–2009 kolmas osakilpailu, joka ajettiin 13.–14. helmikuuta Losail International Circuitin moottoriradalla Qatarissa. ==Tulokset== ===Aika-ajot=== Sija Nro Kuljettaja Talli Aika Ero Lähtöruutu 1 80 Heinz-Harald Frentzen Team Lavaggi 2:03.967 1 2 96 Jacques Villeneuve Durango 2:04.101 +0.134 2 3 27 Jean Alesi HPR 2:04.427 +0.460 3 4 33 Marco Melandri Team Lavaggi 2:04.597 +0.630 4 5 10 Gianni Morbidelli Palm Beach 2:04.635 +0.668 5 6 69 Johnny Herbert JMB Racing 2:04.636 +0.669 6 7 20 Vitantonio Liuzzi Union Properties 2:05.086 +1.119 7 8 13 Damien Pasini JMB Racing 2:05.397 +1.430 8 9 50 Marchy Lee HPR 2:05.821 +1.854 9 10 85 Hasher Al Maktoum Union Properties 2:05.886 +1.919 10 11 04 Thomas Biagi Palm Beach 2:06.028 +2.061 11 12 25 Christopher Zöchling Durango 2:06.397 +2.430 12 13 90 Nasser Al-Attiyah Team Barwa 2:08.442 +4.475 13 14 59 Fahad Al Thani QMMF Team 2:12.680 +8.713 14 15 95 Ahamad Al Kuwari QMMF Team 2:12.868 +8.901 15 Lähde: === Perjantain kilpailu === Sija Nro Kuljettaja Talli Kierrokset Aika/Keskeytys Lähtöruutu Pisteet 1\. 10 Gianni Morbidelli Palm Beach 20 41:58.910 3 10 2\. 20 Vitantonio Liuzzi Union Properties 20 +2.861 1 8 3\. 69 Johnny Herbert JMB Racing 20 +10.144 4 6 4\. 27 Jean Alesi HPR 20 +12.598 2 5 5 96 Jacques Villeneuve Durango 20 +27.029 9 4 6\. 85 Hasher Al Maktoum Union Properties 20 +43.593 8 3 7\. 04 Thomas Biagi Palm Beach 20 +43.806 7 2 8\. 33 Marco Melandri Team Lavaggi 20 +51.354 5 1 9\. 25 Christopher Zöchling Durango 20 +53.757 11 10\. 90 Nasser Al-Attiyah Team Barwa 20 +1:28.523 13 11\. 95 Ahamad Al Kuwari QMMF Team 19 +1 kierros 14 12\. 59 Fahad Al Thani QMMF Team 16 +4 kierrosta 15 Kesk. 50 Marchy Lee HPR 9 DNF 10 Kesk. 80 Heinz-Harald Frentzen Team Lavaggi 6 DNF 6 Kesk. 13 Damien Pasini JMB Racing 2 DNF 12 Lähde: === Lauantain kilpailu === Sija Nro Kuljettaja Talli Kierrokset Aika/Keskeytys Lähtöruutu Pisteet 1\. 20 Vitantonio Liuzzi Union Properties 19 40:03.661 7 10 2\. 10 Gianni Morbidelli Palm Beach 19 +4.554 8 8 3\. 04 Thomas Biagi Palm Beach 19 +14.021 2 6 4\. 25 Christopher Zöchling Durango 19 +16.459 9 5 5\. 80 Heinz-Harald Frentzen Team Lavaggi 19 +18.372 14 4 6\. 69 Johnny Herbert JMB Racing 19 +23.400 6 3 7\. 50 Marchy Lee HPR 19 +39.058 12 2 8\. 13 Damien Pasini JMB Racing 19 +47.788 15 1 9\. 90 Nasser Al-Attiyah Team Barwa 19 +1:03.061 10 10\. 59 Fahad Al Thani QMMF Team 18 +1 kierros 12 11\. 33 Marco Melandri Team Lavaggi 14 +5 kierrosta 1 Kesk. 27 Jean Alesi HPR 4 DNF 5 Kesk. 95 Ahamad Al Kuwari QMMF Team 2 DNF 11 Kesk. 85 Hasher Al Maktoum Union Properties 1 DNF 3 Kesk. 96 Jacques Villeneuve Durango 0 DNF 4 Lähde: == Katso myös == * Aasian GP2 Qatarin Grand Prix 2009 == Lähteet == Luokka:Speedcar Series Luokka:Vuoden 2009 moottoriurheilu Luokka:Qatarin urheilutapahtumat Luokka:Qatarin moottoriurheilu Luokka:Al- Dayyan
Nancy Marchand

right|thumb|200px|Nancy Marchand vuonna 1977. Nancy Marchand (19. kesäkuuta 1928 Buffalo, New Yorkin osavaltio – 18. kesäkuuta 2000 Stratford, Connecticut) oli yhdysvaltalainen näyttelijä, joka palkittiin uransa aikana neljällä Primetime Emmylla (paras naissivuosa 1978, 1980, 1981 & 1982) ja Golden Globella (paras naissivuosa 2000). Marchand tunnettiin parhaiten lehtikustantaja Margaret Pynchonin roolista CBS:n sarjassa Lou Grant (1977–1982) ja mafiasuvun matriarkan Livia Sopranon roolista HBO:n sarjassa Sopranos (1999–2000). Marchand kuoli Sopranosin toisen ja kolmannen tuotantokauden välillä, minkä johdosta Livia Sopranosin viimeinen esiintyminen sarjassa toteutettiin tuolloin uudella CGI-tekniikalla. ==Lähteet== Luokka:Yhdysvaltalaiset näyttelijät Luokka:Golden Globe -palkinnon saajat Luokka:Vuonna 1928 syntyneet Luokka:Vuonna 2000 kuolleet
Kolme viisasta apinaa

Kolme viisasta apinaa (, ’kolme apinaa’) tunnetaan japanilaisesta sanonnasta ”älä näe pahaa, älä kuule pahaa, älä puhu pahaa”. Sanonta juontaa juurensa Japanin Muromachi-kaudelta. Apinat ovat tulleet erityisen tunnetuiksi Tōshō-gū -pyhäkköön tehtyjen kaiverrusten myötä. Nämä apinat ovat suosittu teema Nikkōn pyhäköissä Japanissa ja kuvauksia niistä voi nähdä laajalti ympäri maailmaa. Kolmen viisaan apinan filosofia juontaa juurensa todennäköisesti Nara- kaudelta, jolloin buddhalaiset vaikutteet saapuivat Japaniin Kiinan kautta. Buddhalaisuuden opetusten mukaan, jos emme näe, kuule tai puhu pahaa, vältymme itse pahalta. Apinoiden symboliikka tuli tunnetuksi erityisesti japanilaisen Kōshin-kansanuskon kautta. Muromachi-kaudella Kōshinin seuraajat alkoivat luoda kivimuistomerkkejä, kääröjä ja muita esineitä, mikä lopulta huipentui kuuluisien kaiverrusten syntymiseen Nikkōn Tōshō-gū-pyhäkössä. Kolmen apinan kuva perustuu sanaleikkiin. Japanin kielessä lause kuuluu ”mizaru, kikazaru, iwazaru” (; ”älä näe, älä kuule, älä puhu”). Sanojen lopussa oleva ”zaru” voi myös viitata apinaan, sillä ”saru” () tarkoittaa apinaa. Tämän vuoksi apinat liitettiin näiden opetusten visuaaliseen esitykseen. Apinoiden nimet seuraavat alkuperäistä sananlaskua, jossa Mizaru peittää silmänsä, eikä näe pahaa; Kikazaru peittää korvansa, eikä kuule pahaa; ja Iwazaru peittää suunsa, eikä puhu pahaa. Kolmen apinan teema on historiallisesti esiintynyt eri puolilla Aasiaa. Jotkut uskovat sen kulkeneen Intiasta Kiinaan Silkkitietä pitkin ja sieltä edelleen Japaniin. Edo-kauden (1603–1868) aikana kolmen apinan hahmoja nähtiin usein buddhalaisissa veistoksissa, joissa ne toimivat kansanjumala Shōmen-Kongōn seuralaisina. Vuonna 1617 Nikkōhon rakennettiin suuri Tōshō-gū -pyhäkkö Tokugawa Ieyasulle, Tokugawa-shōgunaatin ensimmäiselle shōgunille, joka sai kuolemansa jälkeen jumalallisen aseman. Yksi pyhäkkökompleksin rakennuksista on pyhä talli, jota koristaa kahdeksan paneelin veistos. Sen tekijäksi on liitetty Hidari Jingorō, legendaarinen kuvanveistäjä, jonka historiallisen olemassaolon todenperäisyys on kyseenalaistettu. == Lähteet == Luokka:Japanilainen kansanperinne
Anastasia Trofimova

Anastasia Trofimova (; s. 17. helmikuuta 1987 Moskova) on venäläis- kanadalainen elokuvaohjaaja.Melanie Goodfellow, Director Of Controversial Doc ‘Russians At War’ Explains How & Why She Captured Reality Of Russian Soldiers In Ukraine – Venice & Toronto Deadline 10.9.2024, viitattu 12.9.2024 Russians at War Toronto International Film Festival, viitattu 12.9.2024 Трофимова Анастасия Темерхановна / Трофимова Анастасія Темерханівна / Trofimova Anastasiya Temerhanovna Myrotvorets, viitattu 12.9.2024 Trofimova sai koulutuksensa Torontossa. Hän oli tekemässä Canadian Screen Award -palkittua dokumenttia Tales from the Organ Trade.Irina Karpova, Как выглядит война Novaja gazeta 6.9.2024, viitattu 12.9.2024 Hän on myös toiminut tuottajana RT:llä.Vlada Toporkova, As Toronto Film Festival Opens, Worldwide Backlash Against Trofimova’s “Russians at War”—a Documentary That Sees No Russian War Crimes in Ukraine—Grows United24 Media 9.9.2024, viitattu 12.9.2024 Trofimova on uransa aikana dokumentoinut konflikteja Syyriassa, Irakissa ja Kongon demokraattisessa tasavallassa. Venäjän aloittaessa täysimittaisen sodan Ukrainaa vastaan 24. helmikuuta 2022 Trofimova työskenteli CBC:n palveluksessa. Venäjä sulki CBC:n toimiston Moskovassa pari kuukautta myöhemmin, mutta Trofimova päätti jäädä Venäjälle. Hän matkusteli ensin Venäjällä pyrkien luomaan keskusteluyhteyttä sodasta palaaviin taistelijoihin. Hänen mukaansa sotilaat eivät olleet halukkaita juuri puhumaan aiheesta. Trofimova pääsi lomalla olleen sotilaan avulla tämän pataljoonan luokse Luhanskin alueelle. Rajanylitys oli laiton. Syyskuussa 2024 hänen dokumenttinsa Russians at War venäläissotilaista esitettiin ensin Venetsian ja sitten Toronton elokuvajuhlilla. Ukrainalaiset diplomaatit Kanadassa vaativat Toronton elokuvajuhlilta elokuvan vetämistä pois ohjelmasta. Trofimovaa syytettiin netissä ja länsimaiden tiedotusvälineissä venäläisten sotilaiden esittämisestä sympaattisessa valossa. Myrotvorets syytti Trofimovaa muun muassa ukrainalaisvastaisesta propagandasta. == Lähteet == == Aiheesta muualla == * Luokka:Kanadalaiset elokuvaohjaajat Luokka:Venäläiset elokuvaohjaajat Luokka:Vuonna 1987 syntyneet Luokka:Elävät henkilöt
Olof Sundby

Olof Sundby (1917–1996) oli ruotsalainen teologi ja pappi, joka toimi Växjön piispana 1970–1972 ja Ruotsin arkkipiispana 1972–1983. ==Lähteet== ==Aiheesta muualla== Luokka:Ruotsin luterilaiset arkkipiispat Luokka:Ruotsalaiset teologit Luokka:Vuonna 1917 syntyneet Luokka:Vuonna 1996 kuolleet
Johan Mandelberg

Johan Edvard Mandelberg (22. tammikuuta 1730 – 8. tammikuuta 1786 Kööpenhamina) oli ruotsalais-tanskalainen taidemaalari. Hän opiskeli opiskeli Pariisissa, jossa häntä opetti tunnettu rokokoomaalari François Boucher, ja Roomassa, missä hän kuului Johann Joachim Winckelmannin lähipiiriin ja omaksui uusklassismin. Vuodesta 1763 Mandelberg toimi Tanskan kuninkaallisen taideakatemian professorina. Hänen oppilaitaan oli muun muassa Nicolai Abildgaard. ==Lähteet== ==Aiheesta muualla== Luokka:Ruotsalaiset taidemaalarit Luokka:Tanskalaiset taidemaalarit Luokka:Tanskalaiset professorit Luokka:Vuonna 1730 syntyneet Luokka:Vuonna 1786 kuolleet
Nopein kierros

Nopein kierros on ratamoottoriurheilussa käytetty termi. Kuljettaja ajaa kilpailun nopeimman kierrosajan kilpailussa. Jotkut kilpasarjat, kuten Formula 1, Formula 2 ja Formula E, antavat mestaruuspisteitä nopeimman kierroksen suorittaneelle kuljettajalle ja tallille. Luokka:Moottoriurheilutermit
Renkomäen kirjasto

Renkomäen Kirjasto sijaitsee Lahden monitoimitalo Auran tiloissa, Renkomäen koulun, sekä Renkomäen esikoulun yhteydessä. Ennen vuotta 2023, kirjasto oli hetken aikaa Renkomäen (vanhan) koulun tiloissa. Kirjaston vanha rakennus purettiin monitoimitalon rakennustöiden takia syksyllä 2020. Kirjasto oli 1900-luvun lopulla paikallinen kauppa. Luokka:Lahden rakennukset ja rakennelmat Luokka:Suomen kirjastot
Varsinais-Suomen susisurmat 1880–1881

Varsinais-Suomen susisurmat 1880–1881 olivat sarja tapahtumia, joissa sudet surmasivat 21–22 lasta Varsinais-Suomessa. Tapahtumat ovat ainutlaatuisia Suomen historiassa, sillä vastaavan laajuisia ihmisiin kohdistuneita susivahinkoja ei ole dokumentoitu muualta. == Tapausten tausta == 1880-luvun Varsinais-Suomessa yhteiskunnalliset muutokset vaikuttivat ihmisen ja suden suhteeseen. Hirvien paikallinen sukupuutto liiallisen metsästyksen takia ja kasvava karjatalous toivat sudet lähemmäs ihmisasutusta. Pientilojen karja laidunsi vapaana metsissä, ja pellot oli aidattu pistoaidoin. == Tapahtumakulku ja tulkinnat == Ensimmäinen dokumentoitu tapaus sattui tammikuussa 1880 Kalannissa, missä susi surmasi 8-vuotiaan Karl Johan (Kalle) Hörnbergin. Tapauksia dokumentoitiin tarkasti kirkonkirjoihin, joissa merkintänä saattoi olla "äten af varg" (suden syömä), ja viranomaisten raportteihin. Tapahtumista on esitetty kaksi päätulkintaa. Yhden teorian mukaan kyseessä oli poikkeuksellinen yksilö: suuri, takkukarvainen ja kirjava susi, jonka käytös poikkesi merkittävästi tavallisten susien käyttäytymisestä. Viranomaiset epäilivät sen olleen mahdollisesti sirkuksesta karannut susi tai koirasusi. Eläimellä havaittiin myös hammassairaus. Toisen tulkinnan mukaan kyseessä oli Mynämäen seudulla reviiriään pitänyt lauma, jota johtava pilkullinen naarassusi oppi käyttämään lapsia saaliinaan. == Yhteiskunnallinen merkitys == Tapahtumat herättivät laajaa huomiota suuriruhtinaskunnassa. Viranomaiset järjestivät laajoja jahteja, joista suurimpaan osallistui pelkästään Marttilan kunnasta 1700 henkilöä. Fennomaaneille oli kiusallista, että avuksi jouduttiin lopulta kutsumaan venäläisiä ammattimetsästäjiä (lukaaseja). Rukoilevaiset järjestivät rukoushetkiä susien häätämiseksi, tulkiten tapahtumat antikristuksen ilmentymäksi. Merkittävä selviytymistarina on Halikossa tapahtunut kohtaaminen, jossa 9-vuotias Ida Laakso pelastui ohikulkijan väliintulon ansiosta. Laakson kertomus nauhoitettiin vuonna 1955, ja hänelle pystytettiin muistomerkki Vaskiolle 1997. == Seuraukset == Tapaukset päättyivät tammikuussa 1882, kun venäläinen ammattimetsästäjä ampui epäillyn suden Nousiaisissa. Tämän jälkeen vastaavia tapauksia ei enää raportoitu alueella, ja 1900-luvulle tultaessa sudet olivat käytännössä kadonneet Lounais-Suomesta. Alueelle sudet palasivat vasta 2000-luvulla. == Lähteet == Luokka:Varsinais-Suomen historia Luokka:1880-luku
Berthold II

Berthold II, tunnetaan myös nimellä Berchtold II, (Berthold Kärnten, von Zähringen), (n.1050 Freiburg im Breisgau, Baden-Wurttemberg, Saksa – 12. huhtikuuta 1111 Schwaben, Chemnitzer Land, Sachsen, Saksa oli maakreivi ja Švaabian herttua vuosina 1092–1098. Kun hän myönsi Švaabian herttuakunnan Stauferille vuonna 1098, hän tittelöi tälle nimen "Zähringenin herttua" vuonna 1100, hänen seuraajansa jatkoivat tällä nimellä aina vuoteen 1218 asti. ==== Sisarukset: ==== * Gebhard III. von Zähringen, Bischof von Konstanz * Luitgard von Kärnten * Hermann I, Markgraf von Baden und Verona * Richinza von Spitzenberg == Galleria == Tiedosto:Neues Rathaus Freiburg jm3824.jpg|Ikkunamaalaus Zähringenin herttuan vaakunasta saksalaisessa historiallisessa Freiburg im Breisgau kaupungin valtuustosalissa. Tiedosto:St Peter Stifterfigur Berthold II von Zähringen.jpg|Berthold II, barokkityylinen luovuttajahahmo Pyhän Pietarin luostarin kirkon seinäpylväässä. Tiedosto:Schweiz um 1200.png|Alueet nykyisen Sveitsin alueella, vuonna n.1200. Vihreät alueet olivat Zähringenin herttuoiden hallussa. == Katso myös == * Burgundin herttuakunta * Burgundit herttua == Kirjallisuus == * Barraclough, Geoffrey, toim. (1961). Keskiaikainen Saksa, 911-1250 . Voi. II: Esseet. Basil Blackwell. == Lähteet == Luokka:Burgundin herttuat
Berthold IV (Zähringen)

Berthold IV, von Zähringen herttua (n.1125 Urach, Reutlingen, Baden- Württemberg, Saksa – 8. joulukuuta 1186 Freiburg, Sveitsi oli Zähringenin herttua vuosien (1152–1186), oli burgundilainen pappi. Hän oli Zähringenin ja Luxemburg-Namur Clementian herttuana "Clementian Zähringer" Conrad I: n poika. Hän perusti lukuisia kaupunkeja, mukaan lukien Sveitsin Fribogin. == Historia == Vuonna 1152 kuningas Fredrik I vahvisti Berchtold IV Zähringen rektoraatin Burgundiassa, mikä tarkoitti kuninkaan poissaollessa keisarillista vallankäyttöä ylä- ja ala-Burgundiassa. Berthold IV esiintyy usein asiakirjoissa nimellä dux et rector Burgundiae. Hänen ulottuvuuttaan rajoitti merkittävästi Hohenstaufenin lounaispolitiikka kuninkaan avioliiton jälkeen Burgundin Beatrixin kanssa vuonna 1156 sekä myöhemmin Hohenstaufenin alppipolitiikka. Berchtold IV sai kuitenkin Geneven, Lausannen ja Sittenin hiippakuntien investituura- ja ulosottooikeuden ja pystyi vahvistamaan Zähringenin hallinnon Sveitsin tasangolle perustamalla Freiburgin kaupungit vuonna 1157 sekä myöhemmin Bernin. Lenzburgilaisten kuoltua vuonna 1173 hän voitti Zürichin keisarillisen tuomiokirkon. == Kartta vuodelta 1200 == Tiedosto:Schweiz um 1200.png|Alueet nykyisen Sveitsin alueella, vuonna n.1200. Vihreät alueet olivat Zähringenin herttuoiden hallussa. == Katso myös == * Fredrik I Barbarossa * Burgundin herttuakunta * Burgundin herttua == Lähteet == Luokka:Burgundin herttuat
David Lammy

David Lindon Lammy (s. 19. heinäkuuta 1972) on brittiläinen poliitikko ja juristi, joka on toiminut Yhdistyneen kuningaskunnan ulkoministerinä heinäkuusta 2024 lähtien. Hän on Britannian työväenpuolueen jäsen. Lammy on edustanut Tottenhamia alahuoneessa vuodesta 2000 lähtien. == Lähteet == Luokka:Yhdistyneen kuningaskunnan ulkoministerit Luokka:Vuonna 1972 syntyneet Luokka:Elävät henkilöt
Jordan Harris

Jordan Harris (s. 7. heinäkuuta 2000 Haverhill, Massachusetts), Yhdysvallat) on yhdysvaltalainen jääkiekkoilija, pelipaikaltaan puolustaja. Harris edustaa NHL-joukkue Columbus Blue Jacketsia. Montreal Canadiens varasi hänet kolmannella kierroksella 71. varausvuorolla vuoden 2018 varaustilaisuudessa. Elokuussa 2024 Canadiens kauppasi Harrisin Columbus Blue Jacketsiin vaihdossa Patrik Laineeseen ja toisen kierroksen varausvuoroon vuoden 2026 varaustilaisuudessa. Harris on pelannut 131 NHL:n runkosarjan ottelua. Näissä otteluissa hän on tehnyt kahdeksan maalia ja 24 syöttöä eli yhteensä 32 tehopistettä. Harris kuului Yhdysvaltain joukkueeseen vuoden 2020 alle 20-vuotiaiden MM-kilpailuissa. Turnauksen viidessä ottelussa hän teki yhden maalin. Kaikki uran tilastot päivitetty ennen kauden 2024–2025 alkua. == Lähteet == Luokka:Yhdysvaltalaiset jääkiekkoilijat Luokka:Columbus Blue Jacketsin pelaajat Luokka:Montreal Canadiensin varaamat pelaajat Luokka:Vuonna 2000 syntyneet Luokka:Elävät henkilöt
Monitoimihävittäjä

Monitoimihävittäjä on hävittäjätyyppinen sotilaslentokone, joka kykenee useisiin tehtäviin. Näihin voi kuulua esimerkiksi ilmataistelu, maaiskut, tiedustelu ja elektroninen sodankäynti. Yksi monitoimihävittäjä voi korvata useita vain yksittäisiin tehtäviin suunniteltuja koneita, kuten ilmaherruushävittäjän ja maataistelukoneen yhdistelemällä näiden ominaisuuksia. Tämä on hankintojen ja huollon kannalta kustannustehokasta sekä antaa joustavuutta käyttäjälle. Nykyään käytännössä kaikki uudet hävittäjät kykenevät useisiin tehtäviin, koska niiden avioniikka ja asevalikoima mahdollistavat useita tehtävätyyppejä, eikä koneita useinkaan suunnitella enää pelkästään mihinkään tiettyyn rooliin. Toisaalta jotain tehtävää saatetaan priorisoida, vaikka kone teknisesti pystyisi muuhunkin. == Lähteet == Luokka:Sotilaslentokoneet
Rajasalmen silta

Rajasalmen silta on Tampereen kehätiellä Pirkkalassa sijaitseva silta, joka valmistui vuonna 1973. Siltaa varten rakennettiin myös uusi tie Pirkkalan Rajaniemen ja Tampereen Lakalaivan välille. Valmistuessaan silta paransi liikkuvuutta Nokian ja Vaasan suuntaan. Silta kulkee Pyhäjärven yli. Vuonna 2006 sillan rinnalle rakennettiin toinenkin silta, kun käyttöön otettiin uusi moottoritie Kalkun ja Pirkkalan välille. Uudesta sillasta on vedenpinnan yläpuolella näkyvillä noin kolmasosa, koska tukipaalut ulottuvat syvälle järvenpohjaan. Enimmillään paalut ovat 30 metrin syvyydessä. == Lähteet == Luokka:Pirkkalan rakennukset ja rakennelmat Luokka:Suomen tieliikennesillat Luokka:Valtatie 3
Kevyt taistelulentokone

Kevyt taistelulentokone on kevyehkö sotilaslentokone, joka on tarkoitettu taistelutoimintaan ja perustuu yleensä harjoitushävittäjään. == Piirteitä == Kevyet taistelulentokoneet ovat lähtökohtaisesti kevyempiä, pienempiä ja hitaampia kuin varsinaiset hävittäjälentokoneet. Toisaalta jotkin koneet ovat yliäänisiä ja raja hävittäjiin hämärtyy. Kevyet taistelukoneet soveltuvat parhaiten matalamman riskin tehtäville, joissa ei ole niin suurta vihollishävittäjien tai ilmatorjunnan aiheuttamaa vaaraa. Ne voivat suorittaa monitoimihävittäjien tapaan monenlaisia tehtäviä, kuten tiedustelua ja lähi- ilmatukea. Pääpaino on usein juuri hyökkäyksissä maakohteita vastaan. Toki ilmataistelukin onnistuu, jos kone on varustettu tarpeeksi hyvällä tutkalla ja ilmataisteluohjuksilla. Useat nykyaikaiset kevyet taistelulentokoneet ovat kevyellä aseistuksella varustettuja versioita suihkuharjoitushävittäjistä, joita käytetään kouluttamaan lentäjiä varsinaisiin hävittäjiin. Koneet voivat kantaa monenlaisia pommeja ja ohjuksia sekä erilaisia säiliöitä muun muassa lisäpolttoainetta, maalinhakua ja konetykkiä varten. Kevyet taistelulentokoneet ovat halvempia hankkia ja käyttää kuin esimerkiksi oikeat monitoimihävittäjät, mikä mahdollistaa niiden hankkimisen suuremmissa määrissä tai joillekin maille kokonaan ilmakyvyn lisäämisen asevoimiinsa. == Esimerkkikoneita == * Aero L-159 ALCA * Alenia Aermacchi M-346 Master * HAL Tejas * Hongdu JL-10 * Jakolev Jak-130 * KAI FA-50 Fighting Eagle == Lähteet == Luokka:Sotilaslentokoneet